CELEX: 62015TB0235(01)
Language: hr
Date: 2016-05-23 00:00:00
Title: Predmet T-235/15 R: Rješenje predsjednika Općeg suda od 23. svibnja 2016. – Pari Pharma protiv EMA-e („Privremena pravna zaštita — Pristup dokumentima — Uredba (EZ) br. 1049/2001 — Dokumenti u posjedu EMA-e koji se odnose na podatke koje je određeni poduzetnik podnio u okviru zahtjeva za izdavanje odobrenja za stavljanje u promet lijeka — Rješenje o odobravanju suspenzije primjene odluke kojom se trećima odobrava pristup dokumentima — Zahtjev za opoziv — Nepostojanje promjene okolnosti — Članak 159. Poslovnika Općeg suda”)

18.7.2016   
            
            
               HR
            
            
               Službeni list Europske unije
            
            
               C 260/39
            
         Rješenje predsjednika Općeg suda od 23. svibnja 2016. – Pari Pharma protiv EMA-e
   (Predmet T-235/15 R)
   ((„Privremena pravna zaštita - Pristup dokumentima - Uredba (EZ) br. 1049/2001 - Dokumenti u posjedu EMA-e koji se odnose na podatke koje je određeni poduzetnik podnio u okviru zahtjeva za izdavanje odobrenja za stavljanje u promet lijeka - Rješenje o odobravanju suspenzije primjene odluke kojom se trećima odobrava pristup dokumentima - Zahtjev za opoziv - Nepostojanje promjene okolnosti - Članak 159. Poslovnika Općeg suda”))
   (2016/C 260/49)
   Jezik postupka: engleski
   
      Stranke
   
   
      Tužitelj: Pari Pharma GmbH (Starnberg, Njemačka) (zastupnici: M. Epping i W. Rehmann, odvjetnici)
   
      Tuženik: Europska agencija za lijekove (zastupnici: T. Jabłoński, N. Rampal Olmedo, A. Spina, A. Rusanov i S. Marino, agenti)
   
      Intervenijent u potporu tuženiku: Novartis Europharm Ltd (Camberley, Ujedinjena Kraljevina) (zastupnik: C. Schoonderbeek, odvjetnik)
   
      Predmet
   
   Zahtjev na temelju članka 159. Poslovnika Općeg suda kojim se traži opoziv rješenja od 1. rujna 2015., Pari Pharma/EMA (T-235/15 R, EU:T:2015:587) o suspenziji primjene Odluke EMA-e EMA/271043/2015 od 24. travnja 2015. kojom se trećim osobama temeljem Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.) odobrava pristup određenim dokumentima koji sadrže podatke podnesene u okviru zahtjeva za izdavanje odobrenja za stavljanje u promet lijeka Vantobra.
   
      Izreka
   
   
               1.
            
            
               Odbija se zahtjev za opoziv rješenja od 1. rujna 2015., Pari Pharma/EMA (T-235/15 R, EU:T:2015:587).
            
         
               2.
            
            
               O troškovima će se odlučiti naknadno.